ai4bharat/Pralekha huggingface dataset:
മന്ത്രിസഭ
പാരമ്പര്യ ചികിത്സയില് ഇന്ത്യയും സെയിന്റ് വിന്സന്റ് ആന്റ് ദ ഗ്രനഡൈന്സും തമ്മില് സഹകരണം
പാരമ്പര്യ ചികിത്സാ രംഗത്ത് ഇന്ത്യയും സെയിന്റ് വിന്സന്റ് ആന്റ് ദ ഗ്രനഡൈന്സും തമ്മില് സഹകരണത്തിനുള്ള നിര്ദ്ദിഷ്ട ധാരണാ പത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അനുമതി നല്കി.
കഴിഞ്ഞ മാസം 11നാണ് ന്യൂഡല്ഹിയില് ധാരണാ പത്രം ഒപ്പുവെച്ചത്.
പ്രയോജനങ്ങള്:
പാരമ്പര്യ ചികിത്സാരംഗത്ത് ഇന്ത്യയും സെയിന്റ് വിന്സന്റ് ആന്റ് ദ ഗ്രനഡൈന്സും തമ്മിലുള്ള സഹകരണം പരിപോഷിപ്പിക്കുന്നതിനും, പരസ്പരം പ്രയോജനപ്പെടുന്നതിനും ഉള്ള ഒരു ചട്ടക്കൂട് ധാരണാ പത്രം പ്രദാനം ചെയ്യും. സെയിന്റ് വിന്സന്റ് ആന്റ് ദ ഗ്രനഡൈന്സും പാരമ്പര്യ ചികിത്സാ പദ്ധതികള് പ്രോത്സാഹിപ്പിക്കുന്നതിലും ഇത് വഴിയൊരുക്കും. ധാരണാ പത്രത്തിലെ വ്യവസ്ഥകള് സെയിന്റ് വിന്സന്റ് ആന്റ് ദ ഗ്രനഡൈന്സില് ആയുഷ് വൈദ്യ സമ്പ്രദായത്തിന്റെ പ്രചാരണത്തിന് ആക്കമേകും. ഒപ്പം പാരമ്പര്യ ചികിത്സാ ഗവേഷണ രംഗത്ത് കൂട്ടുപ്രവര്ത്തനങ്ങള്ക്കായി ശാസ്ത്രജ്ഞര്ക്കും വിദഗ്ധര്ക്കും പരിശീലനം നല്കുന്നതിനും ഔഷധ വികസന രംഗത്ത് പുതിയ ആശയങ്ങള് കണ്ടെത്തുന്നതിനും കരാര് വഴി ഒരുക്കും.
ND
(Visitor Counter : 43
വാണിജ്യ വ്യവസായ മന്ത്രാലയം
മരുന്നുകളുടെ തുല്യ ലഭ്യത
ന്യൂഡൽഹി , മാർച്ച് 24, 2021
കോവിഡ് -19 പ്രതിരോധം, ചികിത്സ, നിയന്ത്രണം എന്നിവക്കായി ബൗദ്ധിക സ്വത്തവകാശം സംബന്ധിച്ച ട്രേഡ് റിലേറ്റഡ് ആസ്പെക്ടസ് ഓഫ് ഇന്റലെച്വൽ പ്രോപ്പർട്ടീസ് റൈറ്സ്  കരാറിലെ ചില വ്യവസ്ഥകളിൽ ഇളവിനുള്ള ഒരു നിർദ്ദേശം ഇന്ത്യയും ദക്ഷിണാഫ്രിക്കയും 2020 ഒക്ടോബർ 2 ന് ലോക വ്യാപാര സംഘടനയുടെ ട്രിപ്സ് കൗൺസിലിന് സമർപ്പിച്ചിരുന്നു .
കോവിഡ് -19 മഹാമാരി പ്രതിരോധിക്കുന്നതിനുള്ള വാക്സിനുകൾ, ചികിത്സകൾ, മറ്റ് അനുബന്ധ വസ്തുക്കൾ എന്നിവയുടെ തുല്യവും സമയബന്ധിതവും താങ്ങാനാവുന്നതുമായ ലഭ്യത എല്ലാവർക്കും ഉറപ്പുവരുത്തുക എന്ന ലക്ഷ്യം നിറവേറ്റുന്നതിനായി ലോകമെമ്പാടുമുള്ള ഉത്പാദന ശേഷി വേഗത്തിൽ വർദ്ധിപ്പിക്കുന്നതിന് ബൗദ്ധിക സ്വത്തവകാശം സംബന്ധിച്ച വ്യവസ്ഥകൾ തടസ്സം സൃഷ്ടിക്കുന്നില്ലെന്ന് ഉറപ്പാക്കുകയാണ് നിർദ്ദേശത്തിന്റെ ലക്ഷ്യം.
(2020 ഒക്ടോബറിൽ ട്രിപ്സ് കൗൺസിലിന് സമർപ്പിച്ച ഇളവിനുള്ള നിർദ്ദേശം ലോകവ്യാപാരസംഘടനയിൽ അംഗങ്ങളായ 57 രാജ്യങ്ങൾ പിന്തുണക്കുന്നു. ഇളവിനുള്ള നിർദ്ദേശത്തിന് പൊതുസമൂഹത്തിൽ നിന്നും ലോകാരോഗ്യ സംഘടനയിൽ നിന്നും പിന്തുണ ലഭിച്ചിട്ടുണ്ട്.
ലോക സഭയിൽ ഇന്ന് രേഖാമൂലം നൽകിയ മറുപടിയിലാണ് വാണിജ്യ വ്യവസായ സഹമന്ത്രി ശ്രീ ഹർദീപ് സിംഗ് പുരി ഇക്കാര്യം വ്യക്തമാക്കിയത്.
IE/SKY
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
ബെംഗളൂരുവിൽ ദേശീയ ക്ഷീരദിനം ആഘോഷിക്കും
ന്യൂ ഡൽഹി: നവംബർ 25, 2022
ആസാദി കാ അമൃത് മഹോത്സവിൻറ്റെ ഭാഗമായി, "ഇന്ത്യയിലെ ധവളവിപ്ലവത്തിന്റെ പിതാവ്", ഡോ. വർഗീസ് കുര്യന്റെ 101-ാം ജന്മവാർഷികത്തിന്റെ സ്മരണയ്ക്കായി മൃഗസംരക്ഷണ, ക്ഷീരവികസന വകുപ്പ് "ദേശീയ ക്ഷീരദിനം" 2022 നവംബർ 26-ന് ബെംഗളൂരുവിൽ ആഘോഷിക്കുന്നു. 2022ലെ ദേശീയ ഗോപാൽ രത്ന അവാർഡുകളും ചടങ്ങിൽ സമ്മാനിക്കും.
കേന്ദ്ര ഫിഷറീസ്-മൃഗസംരക്ഷണ-ക്ഷീരവികസന സഹമന്ത്രി ഡോ. സഞ്ജീവ് കുമാർ ബല്യാൻ ചടങ്ങിൽ വെർച്വലായി പങ്കെടുക്കും. ഫിഷറീസ്-മൃഗസംരക്ഷണ-ക്ഷീരവികസന സഹമന്ത്രി ശ്രീ പ്രഭു ബി ചൗഹാൻ ചടങ്ങിൽ പങ്കെടുക്കും.
ചടങ്ങിൽ വർഗീസ് കുര്യന്റെ ജീവിതത്തെക്കുറിച്ചുള്ള പുസ്തകം, പാലിൽ മായം ചേർക്കൽ എന്ന വിഷയത്തിലുള്ള ഒരു ലഘുലേഖനം എന്നിവയുടെ പ്രകാശനവും ചടങ്ങിൽ നടക്കും.
PIB Headquarters
ഡിവിഷണല് തപാല് അദാലത്ത്
എറണാകുളം പോസ്റ്റല് ഡിവിഷന്റെ തപാല് അദാലത്ത് 2018 സെപ്റ്റംബര് 28 ന് രാവിലെ 11 മണിയ്ക്ക് എറണാകുളം ഹെഡ് പോസ്റ്റ് ഓഫീസ് കെട്ടിടത്തിലെ, എറണാകുളം ഡിവിഷന് പോസ്റ്റ് ഓഫീസസ് സീനിയര് സൂപ്രണ്ടിന്റെ ഓഫീസില് നടക്കും. എറണാകുളം ഡിവിഷനു കീഴിലെ തപാല് സേവനത്തെക്കുറിച്ചുള്ള പരാതികളാണ് ഈ അദാലത്തില് പരിഗണിക്കുക. മുമ്പ് പരിഗണിക്കപ്പെട്ട പരാതികള് അയയ്ക്കേണ്ടതില്ല. പരാതികള് സീനിയര് സൂപ്രണ്ട് ഓഫ് പോസ്റ്റ് ഓഫീസസ്, എറണാകുളം ഡിവിഷന്, കൊച്ചി-682011 എന്ന വിലാസത്തില് 2018 സെപ്റ്റംബര് 26-ന് മുമ്പായി കിട്ടത്തക്ക വിധത്തില് അയയ്ക്കേണ്ടതാണ്. പരാതികള് അയയ്ക്കുന്ന കവറിനു മുകളില് 'തപാല് അദാലത്ത്' എന്ന് രേഖപ്പെടുത്തേണ്ടതാണ്.
(Visitor Counter : 10
മന്ത്രിസഭ
സൈബർ സുരക്ഷാ മേഖലയിൽ ഇന്ത്യയും ജപ്പാനും തമ്മിൽ സഹകരണ പത്രം ഒപ്പുവയ്ക്കും
സൈബർ സുരക്ഷാ മേഖലയിൽ ഇന്ത്യയും ജപ്പാനും തമ്മിൽ സഹകരണ പത്രം  ഒപ്പുവെക്കാൻ ഉള്ള ശുപാർശയ്ക്ക് പ്രധാനമന്ത്രി നരേന്ദ്രമോദി അധ്യക്ഷനായ കേന്ദ്ര മന്ത്രിസഭാ യോഗം അനുമതി നൽകി.
സൈബർ സുരക്ഷയുമായി ബന്ധപ്പെട്ട പരസ്പര താല്പര്യമുള്ള വിവിധ വിഷയങ്ങളിലെ സഹകരണം വർദ്ധിപ്പിക്കാൻ ഈ നീക്കം വഴിതുറക്കും. സൈബർ മേഖലയിലെ വിഭവശേഷി വർദ്ധിപ്പിക്കുക, ആധുനിക സാങ്കേതിക വിദ്യകളിൽ സഹകരണം ഉറപ്പാക്കുക, സൈബർ സുരക്ഷാ വെല്ലുവിളികളുമായി ബന്ധപ്പെട്ട വിവരങ്ങൾ കൈമാറുക, ഇവയെ പ്രതിരോധിക്കാൻ ഉള്ള നടപടികൾ പങ്കുവയ്ക്കുക, സൈബർ വെല്ലുവിളികളെ മറികടക്കുന്നതിനുള്ള സംയുക്ത സംവിധാനങ്ങൾ വികസിപ്പിക്കുക തുടങ്ങിയവ ഇതിൽ ഉൾപ്പെടുന്നു.
സുതാര്യവും സുരക്ഷിതവുമായ ഒരു സൈബർ ഇടം വളർത്തിയെടുക്കാനും, നൂതനാശയ സൃഷ്ടിക്കും, സാമ്പത്തിക വളർച്ചയ്ക്കും ഉള്ള മാധ്യമമായി ഇന്റർനെററ്റിനെ പ്രോത്സാഹിപ്പിക്കാനും ഇന്ത്യയും ജപ്പാനും പ്രതിജ്ഞാബദ്ധമാണ്.
ഇന്റർനെറ്റ് ഭരണവുമായി ബന്ധപ്പെട്ട വിഷയങ്ങളിൽ ചർച്ചകൾ തുടരാനും ഐക്യരാഷ്ട്രസഭ പോലുള്ള അന്താരാഷ്ട്ര വേദികളിലെ സഹകരണം വർദ്ധിപ്പിക്കാനും തങ്ങൾ തയ്യാറാണെന്ന് ഇരു രാഷ്ട്രങ്ങളും ആവർത്തിച്ച് വ്യക്തമാക്കി.
റോഡ് ഗതാഗത, ഹൈവേ മന്ത്രാലയം
ആള് ഇന്ത്യ ടൂറിസ്റ്റ് വെഹിക്കിള്സ് ഓതറൈസേഷന് ആന്റ് പെര്മിറ്റ് റൂള്സ്, 2020 - മായി ബന്ധപ്പെട്ട് അഭിപ്രായങ്ങള് ക്ഷണിച്ചു;
രാജ്യത്തെ വിനോദ സഞ്ചാരം പ്രോത്സാഹിപ്പിക്കുന്നതിനും സംസ്ഥനങ്ങളുടെ വരുമാനം വര്ധിപ്പിക്കുന്നതിനും ലക്ഷ്യമിടുന്നു
രാജ്യത്തെ വിനോദ സഞ്ചാര മേഖലയെ പ്രോത്സാഹിപ്പിക്കുന്നതിനായി കേന്ദ്ര മോട്ടോര് വാഹന നിയമം 1989 ലെ നാഷണല് പെര്മിറ്റ് വ്യവസ്ഥ ഭേദഗതി വരുത്തുന്നതിനു കേന്ദ്ര റോഡ് ഗതാഗത, ഹൈവേ മന്ത്രാലയം വിജ്ഞാപനം പുറപ്പെടുവിച്ചു. ചരക്ക് വാഹനങ്ങള്ക്ക് രാജ്യത്തെവിടെയും സഞ്ചരിക്കാനുള്ള നാഷണല് പെര്മിറ്റ് നല്കിയത് വിജയകരമായിരുന്നു. ഇതിനെ തുടര്ന്നാണ് ഇതേ മാതൃകയില് ടൂറിസ്റ്റ് പാസ്സഞ്ചർ വാഹനങ്ങള്ക്കും നാഷണല് പെര്മിറ്റ് നല്കാന് കേന്ദ്രം ഉദ്ദേശിക്കുന്നത്. ഇതിനായി 'ആള് ഇന്ത്യ ടൂറിസ്റ്റ് വെഹിക്കിള്സ് ഓതറൈസേഷന് ആന്റ് പെര്മിറ്റ് റൂള്സ് 2020' എന്ന പേരില് പുതിയ ചട്ടങ്ങള്, പൊതു ജന അഭിപ്രായം തേടാൻ  2020 ജൂലൈ ഒന്നിന് മന്ത്രാലയം പ്രസിദ്ധീകരിച്ചു.
സംസ്ഥാനങ്ങളിലെ വിനോദസഞ്ചാര മേഖലയുടെ വികസനത്തിനും സംസ്ഥാനങ്ങളുടെ വരുമാനം വര്ധിക്കുന്നതിനും ഈ നീക്കം സഹായകരമാകും. ഇത് സംബന്ധിച്ച് പൊതുജനങ്ങളില് നിന്നും മറ്റും സര്ക്കാര് അഭിപ്രായങ്ങള് ക്ഷണിച്ചു.
ഈ പുതിയ പദ്ധതി പ്രകാരം ഒരു ടൂറിസ്റ്റ് വെഹിക്കിള് ഓപ്പറേറ്റര്ക്ക് ഓള് ഇന്ത്യ ടൂറിസ്റ്റ് ഓതറൈസേഷന്/പെര്മിറ്റിനായി ഓണ്ലൈന് വഴി അപേക്ഷിക്കാം. തുടര്ന്ന് ചട്ട പ്രകാരം ആവശ്യപ്പെടുന്ന ഔദ്യോഗിക രേഖകളും പെര്മിറ്റിനായി നിര്ദേശിക്കപ്പെട്ടിരിക്കുന്ന ഫീസും അടച്ചാല് നിയമാനുസൃതമായ നിബന്ധനകള്ക്ക് വിധേയമായി 30 ദിവസത്തിനുള്ളില് പെര്മിറ്റ് നല്കുന്നതാണ്.
ആള് ഇന്ത്യ ഓതറൈസേഷന് / പെര്മിറ്റ് വേഗം ലഭിക്കുന്നതിന് ഈ പദ്ധതി സഹായരമാകും. പെര്മിറ്റിന്റെ കാലാവധി മൂന്ന് മാസമോ; അതിന്റെ ഗുണിതങ്ങളോ ആയിരിക്കും. പരമാവധി കാലാവധി മൂന്ന് വര്ഷമായിരിക്കും. രാജ്യത്ത് ടൂറിസം സീസണ് കുറവായ പ്രദേശങ്ങളെയും സാമ്പത്തികശേഷി കുറഞ്ഞ ടൂര് ഓപ്പറേറ്റര്മാരെയും പരിഗണിച്ചുകൊണ്ടാണ് ഇത്തരമൊരു വ്യവസ്ഥ ഉള്പ്പെടുത്തിയിരിക്കുന്നത്. നിലവിലെ എല്ലാ പെര്മിറ്റുകള്ക്കും അവയുടെ കാലാവധി തീരുന്നതുവരെ പ്രാബല്യമുണ്ടാകും.
(Visitor Counter : 188
വനിതാ, ശിശു വികസന മന്ത്രാലയം
വാക്സിനേഷനിലെ ലിംഗഭേദം അവസാനിപ്പിക്കാനുള്ള നടപടികൾ സ്വീകരിക്കണമെന്ന് ദേശീയ വനിതാ കമ്മീഷൻ, ചീഫ് സെക്രട്ടറിമാരോട് ആവശ്യപ്പെട്ടു
ന്യൂഡൽഹി , ആഗസ്റ്റ് 13,2021
കോവിഡ് -19 പ്രതിരോധ കുത്തിവയ്പ്പ് സ്വീകരിച്ച സ്ത്രീകളുടെ എണ്ണത്തിലെ കുറവ് ഉയർത്തിക്കാട്ടുന്ന ഒരു ദേശീയ റിപ്പോർട്ടിന്റെ അടിസ്ഥാനത്തിൽ ദേശീയ വനിതാ കമ്മീഷൻ, വാക്സിനേഷനിലെ ലിംഗ അസമത്വം നികത്താൻ നടപടികൾ സ്വീകരിക്കണമെന്ന് ആവശ്യപ്പെട്ട് എല്ലാ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും ചീഫ് സെക്രട്ടറിമാർക്ക് കത്തയച്ചു.
സ്ത്രീ പുരുഷന്മാർ തമ്മിൽ പ്രതിരോധ കുത്തിവയ്പ്പിലെ എണ്ണത്തിലുള്ള അസമത്വം കമ്മീഷനെ സംബന്ധിച്ചിടത്തോളം വളരെ ആശങ്കാജനകമാണ്, അതിനാൽ, വാക്സിനേഷൻ ബൂത്തുകളിലേക്ക് വരുന്ന സ്ത്രീകളുടെ അനുപാതം അടിയന്തിരമായി വർദ്ധിപ്പിക്കേണ്ടതുണ്ടെന്ന് ചെയർപേഴ്സൺ ശ്രീമതി രേഖ ശർമ്മ കത്തിൽ സൂചിപ്പിച്ചിട്ടുണ്ട്.
കൂടുതൽ സ്ത്രീകൾക്ക് മുൻഗണന നൽകി പ്രതിരോധ കുത്തിവയ്പ്പ് നൽകുന്നതിന് പൊതുജനാരോഗ്യ അവബോധം സൃഷ്ടിക്കേണ്ടതിന്റെ ആവശ്യമുണ്ടെന്നും കത്തിൽ പരാമർശിക്കുന്നു. കത്തിന്റെ പകർപ്പ് എല്ലാ സംസ്ഥാനങ്ങളിലെയും ആരോഗ്യ സെക്രട്ടറിമാർക്കും അയച്ചിട്ടുണ്ട്. വാക്സിനുകൾ നൽകുന്നതിൽ നിലവിലെ ലിംഗഭേദം ചെറുപ്പക്കാരായ സ്ത്രീകളേക്കാൾ പ്രായമായവരിൽ കൂടുതലാണെന്ന് മാധ്യമ റിപ്പോർട്ട് എടുത്തുകാണിച്ചിരുന്നു.
രോഗബാധിതരായ ഏതെങ്കിലും കുടുംബാംഗങ്ങളെ പരിചരിക്കുമ്പോൾ പ്രാഥമിക പരിചരണം നൽകുന്ന സ്ത്രീകൾക്ക് രോഗബാധയുണ്ടാകാൻ സാധ്യതയുണ്ടെന്ന് കത്തിൽ, വനിതാ കമ്മീഷൻ സൂചിപ്പിച്ചിട്ടുണ്ട്.
IE/SKY
മന്ത്രിസഭ
ഇന്ത്യ-പെറു കരാറിന് അനുമതി
2018 മെയില് പെറുവിലെ ലിമയില്വെച്ച് ഒപ്പുവെക്കപ്പെട്ട ഇന്ത്യ-പെറു കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
(പരസ്പര നേട്ടത്തിന്റെ അടിസ്ഥാനത്തില് പുതിയതും നിലവിലുള്ളതുമായ മേഖലകളില് ഉഭയകക്ഷിസഹകരണം പോല്സാഹിപ്പിക്കുന്നതിനായി സഹകരണാടിസ്ഥാനത്തിലുള്ള ബന്ധത്തിന് അടിത്തറയൊരുക്കുകയാണു കരാറിന്റെ ലക്ഷ്യം. കരാര് നടപ്പാക്കുന്നതിനായി പ്രവര്ത്തനപദ്ധതി വികസിപ്പിച്ചെടുക്കുന്നതിനായി സംയുക്ത സമിതി രൂപീകരിക്കുന്നതിനും വ്യവസ്ഥയുണ്ട്.
ഇരു രാജ്യങ്ങളും തമ്മിലുള്ള ഉഭയകക്ഷിബന്ധത്തെ ശക്തിപ്പെടുത്താന് ഉതകുന്നതാകും ഈ കരാറെന്നാണു പ്രതീക്ഷിക്കുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഫെബ്രുവരി 8, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.60 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,27,274 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,785 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.81% ആണ്
കഴിഞ്ഞ 24 മണിക്കൂറിനിടെ 81 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,51,108 ആയി
കഴിഞ്ഞ 24 മണിക്കൂറിൽ 96 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.07%
പ്രതിവാര പോസിറ്റിവിറ്റി നിരക്ക് 0.08%
ആകെ നടത്തിയത് 91.65 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,36,722 പരിശോധനകൾ.
RRTN
പ്രധാനമന്ത്രിയുടെ ഓഫീസ്
സുസുക്കി മോട്ടോർ കോർപ്പറേഷന്റെ മുതിർന്ന ഉപദേഷ്ടാവ് ഒസാമു സുസുക്കിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2022 മെയ് 23 ന് ടോക്കിയോയിൽ വെച്ച് സുസുക്കി മോട്ടോർ കോർപ്പറേഷന്റെ മുതിർന്ന ഉപദേഷ്ടാവ് ഒസാമു സുസുക്കിയുമായി കൂടിക്കാഴ്ച നടത്തി. കൂടിക്കാഴ്ചയിൽ, സുസുക്കിയുടെ ഇന്ത്യയിലെ സഹകരണവും സംഭാവനയും പ്രധാനമന്ത്രി അനുസ്മരിക്കുകയും ഇന്ത്യയുടെ വാഹന വ്യവസായത്തിൽ സുസുക്കി മോട്ടോഴ്സിന്റെ പരിവർത്തനപരമായ പങ്കിനെ അഭിനന്ദിക്കുകയും ചെയ്തു.
സുസുക്കി മോട്ടോർ ഗുജറാത്ത് പ്രൈവറ്റ് ലിമിറ്റഡും മാരുതി സുസുക്കി ഇന്ത്യ ലിമിറ്റഡും ഓട്ടോമൊബൈൽ, ഓട്ടോ ഘടക മേഖലകളിലെ ഉത്പ്പാദനബന്ധിത പ്രോത്സാഹന  പദ്ധതി പ്രകാരം അംഗീകരിച്ച അപേക്ഷകരിൽ ഉൾപ്പെടുന്നതിനെ അവർ അഭിനന്ദിച്ചു.
സുസ്ഥിര വളർച്ചയുടെ ലക്ഷ്യം സാക്ഷാത്കരിക്കുന്നതിനായി ഇലക്ട്രിക് വാഹനങ്ങൾക്കും ബാറ്ററികൾക്കും ഉൽപ്പാദന സൗകര്യങ്ങളും പുനരുപയോഗ കേന്ദ്രങ്ങളും സ്ഥാപിക്കുന്നതുൾപ്പെടെ ഇന്ത്യയിലെ കൂടുതൽ നിക്ഷേപ അവസരങ്ങളെക്കുറിച്ച് അവർ ചർച്ച ചെയ്തു. ജപ്പാൻ-ഇന്ത്യ ഇൻസ്റ്റിറ്റ്യൂട്ട് ഓഫ് മാനുഫാക്ചറിംഗ് , ജാപ്പനീസ് എൻഡോവ്ഡ് കോഴ്സുകൾ  എന്നിവയിലൂടെയുള്ള നൈപുണ്യ വികസനം ഉൾപ്പെടെ, ഇന്ത്യയിൽ പ്രാദേശിക നവീകരണ സംവിധാനം കെട്ടിപ്പടുക്കുന്നതിനുള്ള തന്ത്രങ്ങളും അവർ ചർച്ച ചെയ്തു.
-ND-
(
പ്രധാനമന്ത്രിയുടെ ഓഫീസ്
വനിതകളുടെ വുഷു, സാന്ഡ 60 കിലോഗ്രാം വിഭാഗത്തില് വെള്ളി മെഡല് നേടിയ റോഷിബിന ദേവി നവോറമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസിലെ വനിതകളുടെ വുഷു, സാന്ഡ 60 കിലോ വിഭാഗത്തില് വെള്ളി മെഡല് നേടിയ റോഷിബിന ദേവി നവോറമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''അര്പ്പണബോധമുള്ളതും പ്രതിഭാശാലിയുമായ നമ്മുടെ റോഷിബിന ദേവി നവോറം വനിതകളുടെ വുഷു, സാന്ഡ 60 കിലോഗ്രാമില് വെള്ളി മെഡല് നേടി. അസാധാരണമായ കഴിവുകളും ശമനമില്ലാത്ത പരിശ്രമവും അവര് കാഴ്ചവച്ചു. അവരുടെ ശിക്ഷണവും നിശ്ചയദാര്ഢ്യവും പ്രശംസനീയമാണ്. അവര്ക്ക് അഭിനന്ദനങ്ങള്''എക്സില് പ്രധാനമന്ത്രി പോസ്റ്റ് ചെയ്തു.
മന്ത്രിസഭ
അംഗപരിമിതരുടെ മേഖലയിലെ സഹകരണത്തിന് ഇന്ത്യയും ചിലിയും തമ്മില് ധാരണാപത്രം ഒപ്പിടുന്നതിന് മന്ത്രിസഭയുടെ അംഗീകാരം
അംഗപരിമിതരുടെ മേഖലയിലെ സഹകരണത്തിനായി ഇന്ത്യയും ചിലിയും തമ്മില് ധാരണാപത്രം ഒപ്പിടുന്നതിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഭിന്നശേഷി മേഖലകളിലെ സംയുക്ത സംരംഭങ്ങളിലൂടെ ഇന്ത്യാ ഗവണ്മെന്റിന്റെയും ചിലി ഗവണ്മെന്റിന്റേയും അംഗപരിമിതരെ ശാക്തീകരിക്കുന്ന വകുപ്പുകൾ തമ്മിലുള്ള സഹകരണം ഈ ഉഭയകക്ഷി ധാരണാപത്രം പ്രോത്സാഹിപ്പിക്കും. ഇന്ത്യയും ചിലിയും തമ്മിലുള്ള ഉഭയകക്ഷി ബന്ധവും ഇത് ശക്തിപ്പെടുത്തും.
അംഗപരിമിതരുടെ മേഖലയില് പ്രത്യേകിച്ച് ഇനിപ്പറയുന്ന രംഗങ്ങളില് സഹകരണത്തിനുള്ള ഒരു താല്പര്യപത്രം ഇരു രാജ്യങ്ങളും തമ്മില് ഒപ്പു വച്ചിരുന്നു :
1. അംഗപരിമിത നയം, സേവനങ്ങളുടെ വിതരണം എന്നിവയെക്കുറിച്ചുള്ള വിവരങ്ങള് പങ്കിടല്.
2. വിവരങ്ങളുടെയും അറിവിന്റെയും കൈമാറ്റം.
3. സഹായ ഉപകരണ സാങ്കേതികവിദ്യയില് സഹകരണം.
4. അംപരിമിതരുടെ മേഖലയില് പരസ്പര താല്പ്പര്യമുള്ള പദ്ധതികളുടെ വികസനം.
5. പരിമിതികള് നേരത്തെ തിരിച്ചറിയുകയും പ്രതിരോധിക്കുകയും.
6. വിദഗ്ധര്, അക്കാദമികവിദഗ്ധന്മാര്, മറ്റ് ഭരണപരമായ ജീവനക്കാര് എന്നിവരുടെ കൈമാറ്റം.
ഇതിന്റെ കീഴിലുള്ള പ്രവര്ത്തനങ്ങള്ക്കുള്ള ചെലവുകള് വഹിക്കുന്നതിനുള്ള ധനസഹായത്തിനുള്ള സംവിധാനം ധാരണാപത്രം ലഭ്യമാക്കും. ഫണ്ടുകളുടെയും വിഭവങ്ങളുടെയും ലഭ്യതയ്ക്ക് വിധേയമായി ഇത്തരം പ്രവര്ത്തനങ്ങള്ക്കുള്ള ചെലവുകള് ഓരോ കേസിന്റെ അടിസ്ഥാനത്തില് ഇരു ഗവണ്മെന്റുകളും പരസ്പരം തീരുമാനിക്കും. സംയുക്ത പ്രവര്ത്തനങ്ങള്ക്കുള്ള അന്താരാഷ്ട്ര യാത്ര/താമസത്തിനുള്ള ചെലവ് എന്നിവ സന്ദര്ശന രാജ്യം വഹിക്കും, അതേസമയം യോഗങ്ങള് നടത്തുന്നതിനുള്ള ചെലവ് ആതിഥേയ രാജ്യമായിരിക്കും വഹിക്കുക.
വിവിധ വിഷയങ്ങളിലെ പൊതുവായ കാഴ്ചപ്പാടുകളെ അടിസ്ഥാനമാക്കിയുള്ള ഇന്ത്യ ചിലി ബന്ധങ്ങള് ഊഷ്മളവും സൗഹാര്ദ്ദപരവുമാണ്. 2019-20 ല് ഇരു രാജ്യങ്ങളും തമ്മിലുള്ള നയതന്ത്ര ബന്ധത്തിന്റെ 70-ാം വര്ഷം അടയാളപ്പെടുത്തിയിരുന്നു.. 2005 ലും 2009 ലും ബഹുമാനപ്പെട്ട ചിലി പ്രസിഡന്റിന്റെ രണ്ട് സന്ദര്ശനങ്ങള് ഉള്പ്പെടുന്ന ഉന്നതതല സന്ദര്ശനങ്ങളുടെ കൈമാറ്റത്തിലൂടെ ഉഭയകക്ഷി ബന്ധം വര്ഷങ്ങളായി ദൃഢമായിട്ടുമുണ്ട്.
--ND--
(
ആരോഗ്യ, കുടുംബക്ഷേമ മന്ത്രാലയം
രോഗമുക്തി നിരക്കിനൊപ്പം രോഗമുക്തരും ചികിത്സയിലുള്ളവരുമായുള്ള അന്തരത്തിലും വര്ധന
രോഗമുക്തര് ചികിത്സയിലുള്ളവരേക്കാള് 3.5 മടങ്ങ് അധികം
(രാജ്യത്ത് കോവിഡ് 19 മുക്തരായവര് ചികിത്സയിലുള്ളവരേക്കാള് 3.5 മടങ്ങ് കൂടുതലാണ്. കഴിഞ്ഞ കുറച്ചു ദിവസങ്ങളിലായി ഓരോ ദിവസവും രോഗമുക്തരാകുന്നത് 60,000-ലേറെപ്പേരാണ്. കഴിഞ്ഞ 24 മണിക്കൂറിനുള്ളില് 63,173 പേര് കോവിഡ് -19 മുക്തരായി. ഇതോടെ രാജ്യത്ത് സുഖം പ്രാപിച്ചവരുടെ ആകെ എണ്ണം 24,67,758 ആയി. രോഗമുക്തരും ചികിത്സയിലുള്ളവരും തമ്മിലുള്ള അന്തരം ദ്രുതഗതിയില് വര്ധിക്കാനും ഇതിടയാക്കി.
നിലവില് രാജ്യത്ത് കോവിഡ്-19 ചികിത്സയിലുള്ളത് 7,07,267 പേരാണ്. ഇതിനേക്കാള് 17,60,489 കൂടുതലാണ് രോഗമുക്തരുടെ എണ്ണം. ഇതോടെ, രാജ്യത്തെ കോവിഡ് -19 മുക്തി നിരക്ക് 76%  കടന്നു.
ആകെ രോഗബാധിതരുടെ 21.87% മാത്രമാണ് ചികിത്സയിലുള്ളത്. മരണനിരക്ക് തുടര്ച്ചയായി കുറഞ്ഞ് 1.84% ആയി.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
സാവിത്രിഭായ് ഫൂലെയുടെ ജന്മദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
സാവിത്രിഭായ് ഫൂലെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു.
“ഒരു ട്വീറ്റിൽ പ്രധാനമന്ത്രി പറഞ്ഞു :
"സാവിത്രിഭായ് ഫൂലെ ജിയുടെ ജന്മവാർഷികത്തിൽ ഞാൻ പ്രചോദകയായ സാവിത്രിഭായിക്ക് ആദരാഞ്ജലികൾ അർപ്പിക്കുന്നു. അവർ നമ്മുടെ നാരീശക്തിയുടെ അജയ്യമായ ചൈതന്യത്തെ പ്രതിനിധീകരിക്കുന്നു. സ്ത്രീകളെ ബോധവൽക്കരിക്കുന്നതിനും ശാക്തീകരിക്കുന്നതിനുമായി അർപ്പിതമായ ഒരു ജീവിതമായിരുന്നു അവരുടേത്. സാമൂഹിക പരിഷ്കരണത്തിലും സാമൂഹിക സേവനത്തിലും അവർ ശ്രദ്ധ കേന്ദ്രീകരിച്ചിരിന്നു "
പ്രധാനമന്ത്രിയുടെ ഓഫീസ്
പുത്താണ്ടിന്റെ ശുഭ മുഹൂർത്തത്തിൽ പ്രധാനമന്ത്രി എല്ലാവർക്കും ആശംസകൾ നേരുന്നു
പ്രധാനമന്ത്രി ശ്രീ നരേന്ദ്രമോദി എല്ലാവരേയും പുത്താണ്ട് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
“എല്ലാവർക്കും പുത്താണ്ട് ആശംസകൾ. മികച്ച ഒരു വർഷമായിരിക്കട്ടെ . ”
Puthandu greetings to everyone. Have a great year ahead. pic.twitter.com/BR2ZRXlkMg
— Narendra Modi  April 14, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ആഗസ്റ്റ് 26, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 60.38 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 46,164 പേർക്ക്
ചികിത്സയിലുള്ളത് ആകെ രോഗബാധിതരുടെ 1.03 ശതമാനം
രാജ്യത്ത് നിലവിൽ ചികിത്സയിലുള്ളവർ 3,33,725
രോഗമുക്തി നിരക്ക് 97.63%
കഴിഞ്ഞ 24 മണിക്കൂറിനിടെ 34,159 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,17,88,440 ആയി
പ്രതിവാര രോഗസ്ഥിരീകരണ നിരക്ക് ) കഴിഞ്ഞ 62 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 31 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 51.31 കോടി പരിശോധനകൾ.
RRTN
(
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, പഞ്ചാബ്, കര്ണാടക, ഗുജറാത്ത്, തമിഴ്നാട് എന്നീ സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് വര്ധന തുടരുന്നു
ന്യൂഡൽഹി, മാർച്ച് 15, 2021
മഹാരാഷ്ട്ര, പഞ്ചാബ്, കര്ണാടക, ഗുജറാത്ത്, തമിഴ്നാട് എന്നീ അഞ്ച് സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് വര്ധന തുടരുന്നു. കഴിഞ്ഞ 24 മണിക്കൂറില് രാജ്യത്ത് റിപ്പോര്ട്ട് ചെയ്ത പുതിയ രോഗികളുടെ 78.41% ഈ സംസ്ഥാനങ്ങളില് നിന്നാണ്.
കഴിഞ്ഞ 24 മണിക്കൂറില് 26,291 പുതിയ കേസുകള് റിപ്പോര്ട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതല് - 16,620 . രണ്ടാം സ്ഥാനത്തുള്ള കേരളത്തില് 1,792 പേര്ക്കും രോഗം സ്ഥിരീകരിച്ചു.
എട്ട് സംസ്ഥാനങ്ങളിൽ ദിനംപ്രതി പുതിയ കേസുകൾ വർദ്ധിച്ചുവരുന്നതായി കാണാം. മഹാരാഷ്ട്ര, തമിഴ്നാട്, പഞ്ചാബ്, മധ്യപ്രദേശ്, ഡൽഹി, ഗുജറാത്ത്, കർണാടക, ഹരിയാന എന്നിവയാണ് അവ. എന്നാൽ കഴിഞ്ഞ ഒരു മാസത്തേക്കാൾ സ്ഥിരമായി കേസുകളുടെ എണ്ണം കുറയുന്ന പ്രവണതയാണ് കേരളത്തിലുള്ളത്.
ഇന്ത്യയില് ചികിത്സയിലുള്ള രോഗികളുടെ എണ്ണം 2,19,262 ആയി. ഇത് ആകെ രോഗബാധിതരുടെ 1.93 ശതമാനമാണ്.
അതേസമയം, ഇന്ത്യയുടെ മൊത്തം വാക്സിനേഷൻ കവറേജ് 3 കോടിയിലേക്ക് അതിവേഗം അടുക്കുന്നു.
രാജ്യമെമ്പാടും നടത്തിവരുന്ന വാക്സിനേഷന് നടപടിയുടെ ഭാഗമായി ഇന്ന് രാവിലെ 7 മണി വരെയുള്ള താല്ക്കാലിക കണക്ക് പ്രകാരം 5,13,065 സെഷനുകളിലായി 2,99,08,038 പേര്ക്ക് വാക്സിന് നല്കി.
ഇതുവരെ രോഗമുക്തി നേടിയവരുടെ എണ്ണം 1,10,07,352 ആയി. 96.68% ആണ് രോഗമുക്തി നിരക്ക്.
കഴിഞ്ഞ 24 മണിക്കൂറിൽ 17,455 പേർക്ക് രോഗം ഭേദമായി. പുതിയ രോഗമുക്തരിൽ 84.10% ആറു സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഇന്നലെ ഏറ്റവും കൂടുതൽ പേർ രോഗ മുക്തരായത് - 8,861.
കഴിഞ്ഞ 24 മണിക്കൂറിൽ 118 മരണം റിപ്പോർട്ട് ചെയ്തു. ഇതിലെ 82.20 ശതമാനവും ആറ് സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഏറ്റവും കൂടുതൽ - 50. പഞ്ചാബിൽ 20 പേരും കേരളത്തിൽ 15 പേരും മരിച്ചു.
RRTN/SKY
തൊഴില്, ഉദ്യോഗ മന്ത്രാലയം
തൊഴിലാളികളുടെ വേതന സംബന്ധമായ പരാതികള്ക്കായി 20 കണ്ട്രോള് റൂമുകള് തുറന്നു
കോവിഡ് 19ന്റെ പശ്ചാത്തലത്തില് കേന്ദ്ര മേഖലയിലെ തൊഴിലാളികളുടെ വേതന സംബന്ധമായ പരാതികള് പരിഹരിക്കുന്നതിന് കേന്ദ്ര തൊഴില്, ഉദ്യോഗ മന്ത്രാലയം ചീഫ് ലേബര് കമ്മീഷണര് ഓഫീസിന് കീഴില് ഇന്ത്യയിലാകമാനം 20 കണ്ട്രോള് റൂമുകള് തുറന്നു. സംസ്ഥാന ഗവണ്മെന്റുകളുമായി ചേര്ന്ന് കുടിയേറ്റ തൊഴിലാളികളുടെ പ്രശ്നങ്ങള്ക്ക് പരിഹാരം കാണാനും കണ്ട്രോള് റൂമുകള് ശ്രമിക്കും.
വിവിധ മേഖലകളിലെ ലേബര് എന്ഫോഴ്സമെന്റ് ഓഫീസര്മാര്, അസിസ്റ്റന്റ് ലേബര് കമ്മീഷണര്മാര്, റീജണല് ലേബര് കമ്മീഷണര്മാര്, ഡപ്യൂട്ടി ചീഫ് ലേബര് കമ്മീഷണര്മാര് തുടങ്ങിയവരാണ് കണ്ട്രോള് റൂമുകള്ക്ക് നേതൃത്വം നല്കുക. ഫോണ്നമ്പരുകള്, വാട്സ്അപ്പ്, ഇമെയിലുകള് വഴി കണ്ട്രോള് റൂമുകളുമായി തൊഴിലാളികള്ക്ക് ബന്ധപ്പെടാം. ഹെഡ് ക്വാര്ട്ടേഴ്സിലെ ചീഫ് ലേബര് കമ്മീഷണര് ഓഫീസ് ഈ കണ്ട്രോള് റൂമുകളുടെ പ്രവര്ത്തനത്തിന് മേല്നോട്ടം വഹിക്കും.
കേരള, ലക്ഷദ്വീപ് മേഖലയിലെ കണ്ട്രോള് റൂമുകളിലെ ഉദ്യോഗസ്ഥരുടെ പേരും ഇമെയില്
വിലാസങ്ങളും നമ്പരുകളും ചുവടെ
ശ്രീ പി. കെ. ലുകാസ് dyclc.cochin[at]nic[dot]in 9446876550
ശ്രീമതി രശ്മി വി. rlccochin[at]nic[dot]in 9744440025
ശ്രീ ആന്റണി rlctrivandrum[at]gmail[dot]com 9884570212
ശ്രീ അനീഷ് രവീന്ദ്ര alcekm-mole[at]gov[dot]in 9447780006
ഇന്ത്യയിലെ മറ്റ് മേഖലകളിലെ കണ്ട്രോള് റൂം നമ്പരുകള്ക്കായി ഈ ലിങ്ക് സന്ദര്ശിക്കുക https://pib.gov.in/PressReleseDetail.aspx?PRID=1614222
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ 10,000 മീറ്റർ ഓട്ടത്തിൽ വെങ്കല മെഡൽ നേടിയ ഗുൽവീർ സിംഗിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ 10,000 മീറ്റർ ഓട്ടത്തിൽ വെങ്കല മെഡൽ നേടിയ ഗുൽവീർ സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ 10,000 മീറ്ററിൽ വെങ്കല മെഡൽ നേടിയ നമ്മുടെ അത്ലറ്റ് ഗുൽവീർ സിംഗിന് അഭിനന്ദനങ്ങൾ. അദ്ദേഹത്തിന്റെ ഭാവി പ്രവർത്തനങ്ങൾക്ക് ആശംസകൾ നേരുന്നു. അദ്ദേഹത്തിന്റെ നിശ്ചയദാർഢ്യം തീർച്ചയായും മറ്റ് കായികതാരങ്ങൾക്ക് പ്രചോദനമാകും.
Compliments to our exceptional athlete Gulveer Singh who has won the Bronze Medal in 10,000m at the Asian Games. Wishing him the very best for his future endeavours. His determination will surely inspire other athletes. pic.twitter.com/wUmeWNxhFi
— Narendra Modi  September 30, 2023
PIB Headquarters
ആര്ക്കൈവ്സ് ഓഫ് ഇന്ത്യയുടെ 125ാം വാര്ഷികം; റിസര്വ് ബാങ്ക് പത്തുരൂപയുടെ പ്രത്യേക നാണയം പുറത്തിറക്കും
ആര്ക്കൈവ്സ് ഓഫ് ഇന്ത്യയുടെ 125ാം വാര്ഷികത്തോടനുബന്ധിച്ച് റിസര്വ് ബാങ്ക് പത്തു രൂപയുടെ പ്രത്യേക
നാണയങ്ങള് പുറത്തിറക്കും. നാണയത്തിന്റെ മുന്വശത്ത് അശോക സ്തംഭത്തിലെ സിംഹമുദ്രയും അതിനു താഴെ
സത്യമേവ ജയതേ എന്നും രേഖപ്പെടുത്തിയിരിക്കും. നാണയത്തിന്റ മുന്വശത്തെ ഇടതു ഭാഗത്ത് ദേവ്നാഗരി
ലിപിയില് ഭാരത് എന്നും വലതു ഭാഗത്ത് ഇന്ത്യ എന്ന് ഇംഗ്ലീഷിലും രേഖപ്പെടുത്തിയിരിക്കും. സിംഹമുദ്രക്കു താഴെ
രൂപയുടെ ചിഹ്നവും 10 എന്ന അക്കവും രേഖപ്പെടുത്തിയിരിക്കും.
നാണയത്തിന്റെ പിന്വശത്ത് മധ്യഭാഗത്തായി 'നാഷണല് ആര്ക്കൈവ്സ് ബില്ഡിംഗ്' ന്റെ ഛായാചിത്രത്തോടെ 125
വര്ഷങ്ങള് എന്ന് ആലേഖനം ചെയ്തിരിക്കും. അതിനുമുകളില് 125 ാമത് വാര്ഷികാഘോഷത്തിന്റെ ലോഗോയും
ഉണ്ടായിരിക്കും. നാഷണല് ആര്ക്കൈവ്സ് ഓഫ് ഇന്ത്യ എന്ന് ദേവനാഗരി ലിപിയില് നാണയത്തിന്റ മുകള്വശത്തും
താഴ്ഭാഗത്ത് ഇംഗ്ലീഷിലും രേഖപ്പെടുത്തിയിരിക്കും. നാണയത്തിന്റെ വൃത്തപരിധിയില് മുകളില് 1891 എന്നും താഴെ
2016 എന്ന് വര്ഷവും അക്കത്തില് രേഖപ്പെടുത്തിയിരിക്കും.
2011 ലെ കോയിനേജ് ആക്ട് അനുസരിച്ചാണ് ഈ നാണയത്തിന് നിയമപ്രാബല്യമുണ്ടാവുക. 10 രൂപയുടെ മുന്പ്
(പുറത്തിറക്കിയ നാണയങ്ങള് തുടര്ന്നും പ്രചാരത്തിലുണ്ടാവുമെന്ന് റിസര്വ് ബാങ്ക് പത്രക്കുറിപ്പില് അറിയിച്ചു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 148.37കോടിയിലധികം വാക്സിന് ഡോസുകള്
ഉപയോഗിക്കാത്ത 17.74 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന്
രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും
വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്.
കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും
സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,48,37,98,635
ബാക്കിയുള്ളത്
17,74,97,506
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 148.37 കോടിയിലധികം  വാക്സിന്
ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.74 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല്
(ഇനിയും ബാക്കിയുണ്ട്.